SONIC พุ่งเฉียด 18% ทุบสถิติออลไทม์ไฮ! โบรกฯ ชูเป้า 3.5 บ. คาดกำไรปีนี้โตเกิน 39%
SONIC พุ่งเฉียด 18% ทุบสถิติออลไทม์ไฮ! โบรกฯ ชูเป้า 3.5 บ. คาดกำไรปีนี้โตเกิน 30% ล่าสุดอยู่ที่ 3.18 บาท บวก 0.48 บาท หรือ 17.78% มูลค่าซื้อขาย 178.78 ล้านบาท
SONIC พุ่งเฉียด 18% ทุบสถิติออลไทม์ไฮ! โบรกฯ ชูเป้า 3.5 บ. คาดกำไรปีนี้โตเกิน 30% ล่าสุดอยู่ที่ 3.18 บาท บวก 0.48 บาท หรือ 17.78% มูลค่าซื้อขาย 178.78 ล้านบาท
22 มี.ค. 2564

ผู้สื่อข่าวรายงานว่า ราคาหุ้น บริษัท โซนิค อินเตอร์เฟรท จำกัด (มหาชน) หรือ SONIC ล่าสุด ณ เวลา 15.35 น. อยู่ที่ 3.18 บาท บวก 0.48 บาท หรือ 17.78% สูงสุดที่ 3.24 บาท ต่ำสุดที่ 2.66 บาท ด้วยมูลค่าซื้อขาย 178.78 ล้านบาท ทั้งนี้ราคาหุ้น SONIC ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 19 ต.ค.2561 จากราคาไอพีโอ 1.95 บาท

โดย บล.เอเชียเวลท์ เริ่มต้นคำแนะนำ “ซื้อ”  SONIC โดยให้มูลค่าเหมาะสมที่ 3.50 บาท อิง PER 29 เท่า (ซึ่งเป็นค่าเฉลี่ย PER +0.5 S.D. ของกลุ่ม LEO, WICE และ III) อย่างไรก็ตามราคาเป้าหมายภายใต้สมมติฐานที่ว่าจะมีการแปลงสภาพ Warrant ในปี 2564 ประมาณ 50% (กรณี Fully Dilution ราคาเป้าหมายในปี 2564 จะอยู่ที่ 2.92 บาท)
ทั้งนี้ คาดกำไรสุทธิปี 64 เติบโตไม่น้อยกว่า 39% เมื่อเทียบกับช่วงเดียวกันเมื่อปีก่อนเป็น 83 ล้านบาท ซึ่งมีปัจจัยหนุนจาก 1) รายได้รวมที่ปรับตัวเพิ่มขึ้น 20% จากช่วงเดียวกันเมื่อปีก่อน เป็น 1,623 ล้านบาท หลังมีปริมาณลูกค้าใช้บริการเพิ่มขึ้น และแนวโน้มเศรษฐกิจทั่วโลกที่ฟื้นตัว
รวมทั้ง 2) อัตรากำไรขั้นต้นเพิ่มขึ้นเป็น 20.5% เป็นไปตามปริมาณการขนส่งที่เพิ่มขึ้น ทำให้เกิด Bargaining power รวมทั้งการผลักดันต้นทุนส่วนเพิ่มจากการขาดแคลนตู้คอนเทนเนอร์ไปยังผู้ใช้บริการ (Cost Plus) และ 3) ธุรกิจ Logistic Leasing มีการเติบโตอย่างมีนัยยะ คาดว่ามูลค่าพอร์ตสินเชื่อในปี 64 จะอยู่ที่ 150 ล้านบาท (ปี 63 ที่ 30 ล้านบาท) โดยคาดว่าจะมี NIM (Net Interest Margin) อยู่ที่ระดับ 4% ทำให้มองว่าธุรกิจของบริษัทในปี 64 ยังเป็นปีทอง และคาดว่าจะยังต่อเนื่องไปยังปี 65 ตามการฟื้นตัวของเศรษฐกิจรอบโลก